polyglot-tagger/wikipedia-language-snippets-filtered huggingface dataset:
Satu kajian baru-baru ini menunjukkan bahawa etno-farmakologi, funcigicidal, kepentingan nematicidal tumbuhan dan penggunaannya sebagai spesies kosong dan sebagai tumbuhan peningkatan kesuburan tanah di tebang dan bakar sistem putaran pertanian telah menyumbang kepada penggunaan yang berterusan dan merebak di Nigeria.
Sepanjang perkhidmatan beliau sebagai Perdana Menteri, beliau langsung tidak mempunyai seorangpun Timbalan Perdana Menteri sepanjang tempoh beliau memegang jawatan, sekali gus menjadikan beliau sebagai Perdana Menteri Malaysia yang pertama berkhidmat tanpa Timbalan Perdana Menteri Malaysia selain dibantu beberapa orang Menteri Kanan.
Kompleks Jabatan Kebudayaan dan Kesenian Negara, Melaka yang dahulunya dikenali sebagai Taman Budaya Negeri Melaka telah mula dibina pada bulan Jun 2003 dan telah siap dibina pada bulan Disember 2004 diatas tanah berukuran 9.0 ekar di atas sebahagian Lot 12332 Mukim Bukit katil, Daerah Melaka Tengah, Melaka.
Menurut Syiah, pada zaman Nabi saw, sebagian dari para sahabat yang terkenal, seperti Salman, Abu Dzar, Miqdad dan Ammar, percaya bahawa Tuhan telah melantik Ali RA untuk memegang tampuk kepemimpinan dan juga penganti Nabi saw, dan mereka dikenang sebagai orang-orang Syiah pertama.
"Syiah" adalah bentuk singkatan dari frasa bersejarah "Syi'a 'Ali" yang bermaksud "pengikut Ali", yang merujuk kepada wahyu Q.S. Ayat Al-Bayyinah "khair al-bariyyah", ketika ayat itu diturunkan Nabi Muhammad bersabda, "Wahai Ali, engkau dan pengikutmu adalah orang yang beruntung - ya 'Ali anta wa syi'atuka hum al-faizun".
A320-200 adalah versi tetap kerana hanya 21 A320-100s pernah dihasilkan; pesawat tersebut pertama untuk dihasil, telah dihantar hanya kepada Air Inter, sebuah syarikat penerbangan yang kemudian diambil alih oleh Air France dan British Airways dan adalah satu-satunya siri A320 yang kekurangan pagar hujung sayapnya tersendiri.
Pusat bagi Pengawalan dan Pencegahan Penyakit mencadangkan bahawa orang dewasa menerima suntikan penguat pelalian setiap sepuluh tahun, dan amalan penjagaan piwaian bagi kebanyakan tempat adalah bagi memberikan penguat kepada sebarang pesakit yang tidak pasti bila dia menerima pelalian terakhir, atau jika dia di bawah 3 jangka hayat dos pelalian.
Dengan hanya bersenjatakan parang panjang dan amalan Ayat Empat, Haji Mohd Salleh telah memimpin masyarakat Batu Pahat untuk menggempur kubu-kubu Askar Bintang Tiga di Bukit Berdiri dan Bukit Alam, Parit Sulong, di Parit Lubok, Semerah, di Kangkar Senanga, dan di Ayer Kuning, Bakri, Muar.
Masyarakat Melayu di kawasan Parit Sulong, Batu Pahat, Johor, yang pada ketika itu tidak mempunyai kelengkapan senjatapi untuk mempertahankan diri telah memilih Haji Mohd Salleh untuk memimpin pakatan untuk mempertahankan diri dari kekejaman Askar Bintang Tiga.
Terdapat pelbagai kisah mengenai kehebatan ilmu kebatinan Haji Mohd Salleh dan pengkutnya mendakwa ramai Askar Bintang Tiga melihat beribu-ribu pejuang yang tinggi menggalah menuju ke arah mereka untuk mencabut nyawa mereka, sedangkan yang datang itu hanyalah Panglima Salleh dan pasukanya yang dianggarkan berjumlah seratus orang sahaja.
Kepimpinan Haji Mohd Salleh mula terserlah tahun 1942 kerana kejayaannya menyatupadukan dan memimpin penduduk Melayu Daerah Batu Pahat dari pelbagai suku iaitu Banjar, Jawa,Bugis serta Melayu untuk menentang MPAJA semasa zaman pemerintahan Jepun sehinggalah zaman Pentadbiran Tentera British dan zaman Darurat Tanah Melayu.
Haji Mohd Salleh atau lebih dikenali sebagai Penghulu Salleh, Panglima Salleh atau "Kiai Salleh" atau "Panglima Salleh Selempang Merah" merupakan seorang pahlawan Melayu keturunan Banjar yang bangkit menentang kekejaman komunis semasa selepas kekalahan Jepun semasa Perang Dunia II.
Dalam menyelamatkan Johor dari terperangkap dengan muslihat penjajah Inggeris, Abdul Rahman selaku Penasihat Sultan bertanggungjawab menasihat Sultan Abu Bakar menandatangani teriti persahabatan dengan British dalam tahun 1885, Perlembagaan Negeri Johor 1895 dan menyekat percubaan Inggeris melantik Penasihat Am Inggeris.
Perjalanan Miri ke Marudi kenderaan akan meredah jalan sawit yang dahulunya jalan pembalakkan tersebut terpaksa melalui Feri Sungai Bakong iaitu bersebelahan dengan kampung etnik iban Sg Arang dan Feri Batang baram iaitu kawasan yang dikenali sebagai nanga Ridan dan dikenakan caj.
Kehadiran tentera A.S. yang berterusan di Arab Saudi selepas Perang Teluk ialah salah satu dorongan yang tersurat di sebalik serangan pengganas 11 September, pengeboman Menara Khobar, dan juga tarikh yang dipilih untuk pengeboman kedutaan Amerika Syarikat 1998 , iaitu genap lapan tahun selepas hari ketibaan tentera A.S. di Arab Saudi.
Dalam fatwa 1998, Al-Qaeda menyatakan: "sudah lebih tujuh tahun Amerika Syarikat menduduki tanah Islam di tempat-tempat tersuci, di Semenanjung Arab, menjarah kekayaannya, mengarah-arah pemerintahnya, mengaibkan rakyatnya, mengganas jiran-jirannya, lalu menjadikan pangkalannya di Semenanjung sebagai penganjur untuk menentang umat Islam yang berjiran."
Pada 27 Disember 2001, keluarnya satu lagi video bin Laden, dalam mana beliau berucap, "Pengganasan terhadap Amerika wajar dipuji kerana ia merupakan pembalasan kepada ketidakadilan, bertujuan memaksa Amerika menghentikan sokongannya kepada Israel yang membunuh orang kita ", tetapi tidak pula mengakui bertanggungjawab atas serangan itu.
Atta terkorban dalam serangan bersama semua perampas yang lain, tetapi bagasinya (yang tidak disambungkan dari penerbangannya dari Portland ke Penerbangan 11) mengandungi kertas-kertas yang mendedahkan identiti kesemua 19 perampas dan petunjuk-petunjuk penting yang lain mengenai rancangan, motif dan latar belakang mereka.
Dalam temuramah September 2002 yang dijalankan oleh Yosri Fouda, seorang pembikin dokumentari dan wartawan al Jazeera, Khalid Sheikh Mohammed dan Ramzi bin al-Shibh yang dipercayai mengaturkan serangan, mengakui bahawa pesawat keempat itu dihalakan ke arah Kapitol Amerika Syarikat, yang diberikan nama kod "Fakulti Undang-Undang", bukan Rumah Putih.
Dalam Penerbangan 93 United Airlines, satu transkrip audio rakaman perakam suara kokpit mendedahkan bahawa para kakitangan dan penumpang cuba menawan semula kapal terbang daripada perampas setelah mengetahui bahawa pesawat-pesawat lain yang ditahan telah terhempas pada bangunan pada pagi itu melalui panggilan telefon.
Daripada bangunan-bangunan dan struktur-struktur milik kompleks World Trade Center, Menara Utara , Menara Selatan , Hotel Marriott dan 7 World Trade Center musnah sepenuhnya, manakala 4 World Trade Center, 5 World Trade Center, One Liberty Plaza, Pejabat Kastam A.S. , dan kedua-dua jejantas pejalan kaki pula rosak teruk.
Bin Laden menggunakan kitab suci Islam untuk menggesa tindakan ganas terhadap tentera dan rakyat Amerika Syarikat sehingga tuntutan-tuntutannya diakur, dengan hujah bahawa "para ulama sepanjang sejarah Islam bersetuju sebulat suara bahawa jihad merupakan tugas perseorangan jika musuh menghancurkan negara-negara Islam."
Laporan Suruhanjaya 9/11 mendapati bahawa kemarahan terhadap Amerika Syarikat yang dirasai oleh Khalid Sheikh Mohammed, "dalang utama" serangan 9/11, "bukannya daripada pengalamannya di situ sebagai mahasiswa, tetapi daripada kecamannya terhadap dasar luar A.S. yang menyebelahi Israel".
Di samping Menara Berkembar 110 aras itu sendiri, banyak lagi bangunan lain di tapak World Trade Center turut ranap atau rosak teruk, termasuk 7 World Trade Center, 6 World Trade Center, 5 World Trade Center, 4 World Trade Center, Marriott World Trade Center , kompleks Pusat Kewangan Sedunia dan Gereja Ortodoks Yunani St. Nicholas.
Satu laporan oleh kumpulan sokongan warga Amerika keturunan Asia Selatan, South Asian Americans Leading Together mendokumenkan liputan media 645 insiden yang menyisihkan rakyat Amerika yang berketurunan Asia Selatan atau Timur Tengah pada 11 hingga 17 September, termasuk laku musnah, arson, serangan, tembak-menembak, gangguan, dan ugutan.
Pada 1 Mei 2011, Presiden Amerika Syarikat, Barack Obama mengumumkan bahawa Osama bin Laden telah dibunuh dalam kejadian tembak-menembak dengan tentera Amerika di Abbottabad, Pakistan, dan jenazahnya disimpan oleh pihak kerajaan A.S. Pengumuman ini disusuli oleh keraian di seluruh Amerika Syarikat.
Pengisytiharan perang jihad ke atas Amerika Syarikat oleh Osama bin Laden, serta satu fatwa yang ditandatangani oleh bin Laden dan lain-lain, menyeru pembunuhan orang awam Amerika Syarikat pada tahun 1998, dilihat oleh pihak penyiasatan sebagi bukti dorongannya untuk melakukan tindakan sedemikian.
Topi keledar sedemikian biasanya lebih kecil dan ringan berbanding topi keledar diluluskan DOT, dan biasanya tidak sesuai bagi pelindungan perlanggaran disebabkan ia kekurangan bahan penyerap tenaga yang melindungi otak dengan membenarkannya berhenti secara perlahan-lahan sekiranya berlaku perlanggaran.
Topi keledar biasa mempunyai dua prinsip perlindungan: Cangkerang luar yang keras dan nipis, biasanya diperbuat daripada acrylonitrile butadiene styrene plastik , gentian kaca atau kevlar dan lapik lembut dan tebal dibahagian dalam yang biasanya diperbuat daripada gabus polystyrene atau gabus polypropylene.
Sajong, Apar, Buso, Tondong, Jambusan, Pekan Bau, Suba Bandar, Skiat, Jagoi, Daun, Tanjong Poting, Atas, Barieng, Sudoh, Segong, Musi, Krokong, Tringgus, Bijuray Mongag, Sebuku, Taiton, Stass, Skibang, Sibobog, Serasot, Serikin, Bogag.
Sajong, Apar, Buso, Tondong, Grogo, Pekan Bau, Skiat, Jagoi, Daun, Tanjong Poting, Atas, Barieng, Sudoh, Segong, Musi, Suba Buan, Suba Bau, Sibuluh, Sebuku, Taiton, Stass, Skibang, Sibobog, Serasot, Serikin, Bogag.
Disebabkan harga mahal pada ruang tanah yang ada, ramai penduduk Mumbai terpaksa berdiam dalam perumahan yang sempit dan agak mahal, selalunya jauh dari tempat kerja, oleh itu mengambil masa yang lama untuk berulang-alik dengan menaiki pengangkutan alihan massa yang penuh sesak, ataupun jalanan yang terhambat oleh kesesakan orang.
Mulai abad ke-2 SM hingga abad ke-9 M, penguasaan kepulauan ini bertukar tangan antara empayar-empayar tempatan berikut, iaitu: Satavahana, Kshatrapa Barat, Abhira, Vakataka, Kalachuri, Konkan Maurya, Chalukya dan Rashtrakuta, sebelum dikuasai oleh wangsa Silhara mulai tahun 810 hingga 1260.
Bagaimanapun, kanak-kanak Putih mewakili 62 peratus daripada sejumlah 1,498,700 orang penduduk yang berusia 0 hingga 15 tahun berdasarkan anggaran 2009 ihsan Jabatan Statistik Negara, iaitu 55.7 peratusnya berketurunan British Putih, 0.7 peratus Ireland Putih dan 5.6 peratus adalah lain-lain orang putih.
Walaupun terdapat bukti petempatan Briton yang bertaburan di kawasan London, namun petempatan utama yang sulung diasaskan oleh Rom pada tahun 43 M. Petempatan ini bertahan selama 17 tahun sahaja hingga tahun 61, apabila puak Iceni pimpinan Ratu Boudica merempuh dan meranapkan kota itu.
Sewaktu abad ke-12, institusi-insitusi kerajaan pusat yang sebelum ini sentiasa mengiringi kerabat diraja yang berpindah-randah ke merata negara, menjadi semakin besar dan canggih dan juga tertumpu di satu tempat, iaitu Westminster pada kebiasaannya, namun perbendaharaan diraja yang berpindah dari Winchester pula menetap di Menara London.
Sejajar dengan pengindustrian yang makin pesat, jumlah penduduk London meningkat dengan mendadak sepanjang abad ke-19 dan ke-20, hinggakan pada akhir abad ke-19 dan awal abad ke-20, London merupakan bandaraya yang paling ramai penduduk di dunia sehingga diatasi oleh New York pada tahun 1925.
Gereja Besar St Paul yang terkenal di Bandaraya serta Gereja Besar Southwark di selatan Sungai Thames merupakan pusat pentadbiran Anglikan, sementara kediaman utama Ketua Biskop Canterbury, iaitu biskop utama Gereja England dan Golongan Anglikan seluruh dunia, terletak di Istana Lambeth di Daerah Perbandaran Lambeth.
Dalam tahun 1818, dengan sokongan kuat dari Yang Dipertuan Muda Riau Raja Jaafar, baginda Tengku Abdul Rahman telah ditabalkan sebagai Sultan dan Yang di Pertuan Besar Lingga bergelar Sultan Abdul Rahman I Muazzam Shah ibni al-marhum Sultan Mahmud III Alam Shah dan diperakui oleh pihak Belanda .
Apabila RTS menyiarkan berita dalam 4 bahasa iaitu Melayu, Inggeris, Tamil dan Mandarin di dua saluran TV berbanding RTM yang masih dalam satu bahasa, ia sebenarnya satu provokasi terhadap dasar "bangsa Malaysia" yang cuba diterap Tunku dan arahan Lee Kuan Yew ke atas RTS berkait rapat dengan konsep "Malaysian Malaysia"nya.
Siri drama termasuk Bunga di Tepi Jalan, Bintang, LLiontin dan Pernikahan Dini pernah bersiaran di Astro Aruna, sebuah saluran TV Singapura SingTel mio TV 24 Jam IPTV Pay TV Service, tetapi ini disiarkan di RCTI pada tahun 2001, 2005 dan 2006 masing-masing.
Namun demikian, mengikut kajian arkeologi yang dibuat oleh T.R William , Dr. Neville , A.H Dumbelton dan F. Wassey serta Ian Crawton ke atas beberapa tempat di Tenom seperti Batu Penotal dan bukit bukau di Banjaran Crocker, terbukti kawasan ini telah diduduki sejak prasejarah lagi.
Daerah Tenom tidak mempunyai masalah tentang perhubungan jalan darat oleh kerana hampir keseluruhan kampung dalam Daerah Tenom telahpun mendapat perhubungan jalan raya, sama ada ia dibina oleh kerajaan melalui Pejabat Daerah, Majlis Daerah dan Jabatan Kerja Raya, Jabatan Pembangunan Persekutuan ataupun syarikat-syarikat pembalakan.
Di Daerah Tenom sehingga 31 Januari 2001 terdapat 50 buah sekolah iaitu 3 buah Sekolah Menengah Kebangsaan, 2 buah Sekolah Menengah Bantuan dan Sebuah Sekolah Menengah Swasta dan 45 buah Sekolah Rendah yang telah menampung seramai 11,205 orang pelajar rendah dan menengah.
Senario juga merupakan antara kumpulan pelawak yang mempunyai filem lebih banyak daripada pelawak yang lain dengan pengarah filem yang berbeza seperti Aziz M. Osman yang mengarahkan 5 buah filem bersama Senario iaitu Senario The Movie , Senario Lagi , Lagi-Lagi Senario , Senario XX dan Senario Pemburu Emas Yamashita .
Ahli asal seramai tujuh orang, iaitu Wahid Mohd, Lan Pet Pet, Azlee Jaafar, Shamsul Ghau Ghau, Farouk Hussain, Ilya Buang dan Hamdan Ramli, seterusnya diikuti oleh Saiful Apek dan Yassin Yahya menjadikan jumlah ahli seramai sembilan orang.
Kumpulan Senario telah ditubuhkan pada 1996 hasil gabungan daripada 7 peserta finalis Sinaran Pasport Kegemilangan yang pernah diadakan pada tahun 1995 bilamana pada tahun itu, Shamsul Ghau Ghau telah dinobatkan sebagai juara dan Mazlan Ahmad menjadi naib juara tersebut.
Menurut cerita keturunan, di akhir kejatuhan Singapura kepada pihak British, Sultan Hussain Shah iaitu Sultan terakhir Singapura, juga datang menyewa di perkarangan Masjid Banda Hilir sebelum beralih ke Masjid Kg Keling dan akhirnya meninggal dunia dan dimakamkan di Masjid Tengkera.
Baginda adalah anakanda Tun Habib Abdul Majid Al-Aydrus iaitu Bendahara kepada Sultan Mahmud Shah II, Baginda juga ialah sepupu kepada Sultan Mahmud Shah II dari sebelah ibu kerana bonda kepada Sultan Mahmud Shah II, Marhum Bakal ialah adik kandung kepada Tun Habib Abdul Majid Al-Aydrus, iaitu bapa baginda.
Satu-satunya putera Raja Bhumibol, Putera Vajiralongkorn, telah dikurniakan gelaran "Somdej Phra Boroma Orasadhiraj Chao Fah Maha Vajiralongkorn Sayam Makutrajakuman" pada 28 Disember 1972 dan ditabalkan pewaris sah takhta sejajar dengan Hukum Istana Pewarisan 1924.
Dengan hijrah nya prajurit-prajurit pejuang dari kantung-kantung di Jawa Barat dan Jawa Timur kedaerah Indonesia, pihak Belanda dapat mengkoordinasikan kekuasaan dan kekuatannya diseluruh daerah yang diduduki nya, sedangkan posisi Indonesia dalam artian militer menjadi semakin terpojok baik dalam arti strategis mahupun taktis.
Satuan tentera Australia mendaratkan pasukannya di Makasar dan Banjarmasin, sedangkan Balikpapan telah diduduki oleh Australia sebelum Jepun menyatakan menyerah kalah pada pihak sekutu dan Pulau Morotai telah diduduki oleh satuan tentera Amerika Syarikat dibawah komando Jenderal D Mc Arthur, Panglima SWPAC.
Mengenai jalannya aksi polisional II, Jeneral Spoor, Panglima Tentera Belanda dengan nada optimis antara lain menyatakan …operasi-operasi pokok telah selesai, seterusnya kita hanya melakukan gerakan pembersihan terhadap sisa-sisa kekuatan lawan, yang akan menghabiskan waktu dua atau tiga bulan.
Terbentuknya kantung-kantung sebagai basis perlawanan gerilya serta merupakan aparat atau unsur pemerintahan darurat Republik Indonesia didaerah pendudukan Belanda, dimungkinkan kerana adanya kebulatan tekad dan hasrat rakyat dan bangsa Indonesia untuk tidak menerima kembalinya kekuasaan dan kedaulatan pemerintah Belanda di bumi Indonesia.
Namun kenyataannya, tentera pendudukan ini menyelundupkan unsusr-unsur alat pemerintah penjajah Belanda yang disebut The Netherland Indies Civil Administration yang mengakibatkan berbagai insiden dan provokasi sehingga membangkitkan perlawanan patriotik dan heroik bangsa Indonesia sebagaimana terbukti dalam berbagai peristiwa.
Luas daerah atau wilayah kekuasaan Indonesia semakin sedikit, hanya meliputi Daerah Istimewa Yogyakarta, Surakarta, Kediri, Kedu, Madiun, sebahagian dari keresidenan Semarang, Pekalongan, Tegal bahagian selatan dan Banyumas, yang dari segi ekonomi dan militer secara keseluruhan dalam keadaan dikepung dan diblok oleh Belanda.
Pada tanggal 19 Disember 1948 setelah dapat menambah jumlah kekuatan militernya dengan mendatangkan lagi bantuannya dari negeri Belanda sehingga mencapai sekitar 100.000 orang, Belanda melancarkan lagi serangan ketenteraanya yang merupakan ‘aksi polisional II’ atau bagi bangsa Indonesia dikenal sebagai Perang Kemerdekaan II.
Tamparan kedua bagi Belanda adalah pada waktu terjadi serangan umum terhadap Surakarta antara tanggal 7 hingga 10 Ogos 1949, empat hari menjelang dihentikannya tembak menembak oleh pihak Belanda dan Indonesia yang menghasilkan didudukinya sebahagian dari kota Surakarta oleh Angkatan Bersenjata Republik Indonesia.
Kerana kesigapan dan juga loyalitas sebahagian besar Angkatan Bersenjata baik yang berasal dari kantung-kantung mahupun yang ada di Jawa Tengah sendiri serta bantuan dan dukungan unsur-unsur kekuatan lainnya, maka pemberontakkan PKI/Muso dapat dihancurkan dan dipadamkan dalam waktu yang relative singkat.
Perundingan antara pihak Belanda dan Indonesia yang diselenggarakan di Linggarjati, Cirebon, Jawa Barat pada tanggal 12 November 1946 sebagai usaha saling pendekatan oleh kedua belah pihak, namun kerana sikap pendirian masing-masing yang tidak dapat dipertemukan, usaha tersebut menemui kegagalan.
Di sinilah dia menerima tanda X yang dilihat menidakkan nama keluarga yang sedia ada - menurut autobiografi beliau, nama keluarga orang kulit hitam yang ada sebenarnya diberikan mengikuti tuan-tuan hamba yang memiliki leluhur mereka pada zaman dahulu sambil memutuskan pertalian asal hamba abdi didagangkan tersebut.
Hanya Kumpulan Dunia yang dianugerahkan projek pengubahsuaian bernilai RM50 juta, termasuk pembinaan dewan jamuan di tingkat 5 , sebuah boulevard seluas 30,000 kaki persegi untuk menempatkan kedai-kedai makanan dan minuman , sebuah restoran bertema antarabangsa di peringkat 59 dan 60, sebuah restoran langit di tingkat 64 dan lounge langit di tingkat 65.
Projek KOMTAR hanya mendapat dari tanah pada tahun 1970, sepanjang tempoh Lim Chong Eu sebagai Ketua Menteri Pulau Pinang Ia adalah yang paling bercita-cita tinggi projek pembaharuan bandar tunggal yang dilaksanakan oleh Perbadanan Pembangunan Pulau Pinang, cabang pembangunan kerajaan negeri Pulau Pinang.
Bekas Perdana Menteri Malaysia, Tun Abdul Razak Hussein, merasmikan majlis cerucuk yang pertama pada 1 Januari 1974, di mana beliau menjelaskan bahawa "Projek ini akan mengubah wajah bandar, membuang imej warisan penjajah memihak kepada satu yang mencerminkan identiti Malaysia dan budaya berbilang kaum ".
Orang-orang Minangkabau dari Luak Agam ini menempati daerah-daerah baru di Negeri Sembilan dan Selangor seperti Jelebu, Lenggeng, dan Port Dickson di Negeri Sembilan, dan Semenyih, Ulu Langat, Tanjung Karang, Ulu Selangor sehingga ke Tanjung Malim.
Beliau telah menterjemah beberapa bab dari kitab al-Syifa' oleh Ibnu Sina, buku Ihsa al-ulum oleh al-Farabi, Risalat al-aqli Wa al-Ma’qul oleh al-Kindi, Maqasid al-Falsafah oleh al-Ghazali, juga beberapa buah buku tentang astronomi.
Mengenai Rusyd pula, Michael Scot telah membuat terjemahan ke bahasa Latin, komentar-komentar beliau tentang buku falsafah Greek seperti De Caelo et Mundo, De Enima, De Generatione et Conruptione, Physica, Metaphysica, Metarologica, Parva Maturalia dan De Substancia Orbis.
Ini diikuti pula dengan usaha yang dilakukan oleh Gabenor Negeri-negeri Selat Shenton Thomas yang membuka studio Perbadanan Penyiaran British Malaya serta pemancarnya di Bukit Caldecott, Singapura pada 1 Mac 1937 yang dikenali sebagai Perbadanan Penyiaran British Malaya rakan sejawat tempatan kepada Perbadanan Penyiaran British.
Radio Malaya telah dibahagikan kepada dua stesen yang berasingan: studio asal di Singapura telah diambil alih oleh sebuah stesen baharu bernama Radio Singapura dan Radio Malaya berpindah ke Kuala Lumpur yang disiarkan dari lokasi baharu – Tingkat 5 hingga 6 Rumah Persekutuan pada 1 Januari 1959.
Pada 1 April 2021, RTM telah rasmi melancarkan logo dan perkataan baharu kepada huruf kecil rtm dan telah rasmi melancarkan moto dan cogan kata baharu ialah Teman Setia Anda sempena RTM meraikan ulangtahunnya yang ke-75 dan Orkestra RTM meraikan ulangtahunnya yang ke-60.
Pada 1 April 2019, TV1, TV2 dan TV Okey telah rasmi memulakan penyiaran HDTV sempena RTM meraikan ulangtahunnya yang ke-73 dan RTM meraikan ulangtahunnya yang ke-58 telah rasmi tersedia secara eksklusif melalui perkhidmatan myFreeview DTT di Saluran 101, 102 dan 110.
Kapal lain dalam kelas yang sama dengan KRI Teluk Berau adalah KRI Teluk Gilimanuk, KRI Teluk Celukan Bawang, KRI Teluk Cendrawasih, KRI Teluk Peleng, KRI Teluk Sibolga, KRI Teluk Manado, KRI Teluk Hading, KRI Teluk Parigi, KRI Teluk Lampung, KRI Teluk Jakarta, KRI Teluk Sangkulirang, KRI Teluk Sirebon, dan KRI Teluk Sabang.
Mereka mungkin juga mengkhusus dalam sejenis produk ruang angkasa, seperti pesawat udara perdagangan, pesawat pejuang, helikopter, kapal angkasa lepas, atau peluru dan roket, dan menjadi pakar dalam bidang aerodinamik, termodinamik, ilmu mekanik jumantara, perejangan, akustik, atau sistem panduan dan kawalan.
Hukum-hukum tersebut membentuk asas kepada mekanik klasik dan Newton sendiri banyak menggunakan hukum-hukum ini untuk menerangkan banyak kesan yang berkaitan dengan gerakan objek fizikal, Dalam jilid ketiga teks tersebut, beliau menunjukkan bahawa hukum gerakan, digabungkan dengan hukum kegravitian semesta, menerangkan hukum gerakan planet Kepler.
Perkataan hantu merupakan turunan akar Proto-Austronesia *qaniCu yang bermaksud "roh orang mati": kognat bahasa-bahasa serumpun termasuklah antu pala dalam bahasa Iban iaitu kepala musuh buruan dan anito yang bermaksud semangat-semangat dipuja sembah dalam kalangan penduduk Kepulauan Filipina.
Atas nasihat pakar, kemungkinan pada ketika itu supaya Selangor terus kekal ditadbir oleh parti sama yang memerintah Kerajaan Persekutuan adalah sukar, maka Kuala Lumpur perlu dikeluarkan dari negeri Selangor dan diletakkan terus dibawah pentadbiran Kerajaan Persekutuan bagi mengelakkan sebarang masalah pentadbiran.
Kerajaan Selangor diwakili oleh Sultan Selangor iaitu Sultan Salahuddin Abdul Aziz Shah Alhaj ibni Almarhum Sultan Hisamuddin Alam Shah manakala Kerajaan Persekutuan pula diwakili oleh Yang di-Pertuan Agong, Tuanku Abdul Halim Muadzam Shah ibni Almarhum Sultan Badlishah.
Peredaran masa dan keperluan bagi menampung kapasiti banduan yang kian meningkat, beberapa bangunan telah dibina dan diubahsuai dengan sepuluh buah blok penempatan, lima buah bengkel vokasional, tempat lawatan keluarga, pejabat kaunseling, pejabat pengawai kebajikan, surau dan kemudahan lain yang mampu menampung 1,500 orang banduan.
Walau bagaimanapun, pergerakan itu terbahagi antara dua kubu: mereka yang suka menggulingkan sultan dan memulakan republik, dan mereka yang mahukan pembentukan Persekutuan Tanah Melayu dengan sultan sebagai ketua negara (puak ini diketuai oleh parti politik, Pertubuhan Kebangsaan Melayu Bersatu ).
Antara tokoh yang hadir ialah Haji Embok Suluk, Tengku Abdul Kadir, Ishak Haji Muhammad, Haji T.P. Jumaat, Kiai Yunus, Abdul Hamid Haji Isul, Khalil Anuari dan Haji Abbas Taha, Kadi Besar Singapura yang juga seorang wartawan.